|  |
| --- |
|  |
| **REPUBLIKA HRVATSKA** |
| PRIMORSKO-GORANSKA ŽUPANIJA |
| Upravni odjel za kulturu, sport i tehničku kulturu |

Na temelju članka 4. Odluke o osnivanju kulturnog vijeća Primorsko-goranske županije („Službene novine“ broj 02/05 i 26/09), Upravni odjel za kulturu, sport i tehničku kulturu Primorsko-goranske županije, upućuje

***J A V N I P O Z I V***

**za predlaganje kandidata za članove Kulturnog vijeća**

**Primorsko-goranske županije**

I.

Županijska skupština Primorsko-goranske županije osnovala je Kulturno vijeće radi predlaganja ciljeva kulturne politike i mjera za njezino provođenje, te razmatranje i predlaganje mjera za poticanje i promicanje profesionalnog kulturnog i umjetničkog stvaralaštva na području Primorsko-goranske županije (nastavno: Kulturno vijeće).

II.

Pozivaju se ustanove kulture i druge institucije iz djelatnosti kulture te udruge u kulturi koje djeluju na području Primorsko-goranske županije, da podnesu pisane i obrazložene prijedloge kandidata za članove Kulturnog vijeća.

III.

Za članove Kulturnog vijeća mogu biti kandidirani djelatnici u kulturi i umjetnici s područja Primorsko-goranske županije koji svojim dosadašnjim dostignućima kao i poznavanjem problematike vezane uz kulturu i kulturnu politiku mogu pridonijeti ostvarenju ciljeva radi kojih je Kulturno vijeće osnovano.

Član Kulturnog vijeća ne može biti osoba koja ima udio u vlasništvu ili sudjeluje u upravljanju pravne osobe koja obavlja djelatnost u kulturi iz područja Kulturnog vijeća.

IV.

Prijedlozi za člana Kulturnog vijeća obavezno moraju sadržavati sljedeće podatke:

* naziv i sjedište ovlaštenog predlagatelja,
* podatke o kandidatu (životopis) i kontakt kandidata,
* obrazloženje prijedloga.

V.

Prijedlog mora biti potpisan od strane ovlaštene osobe predlagatelja i ovjeren pečatom.

VI.

Prijedlozi kandidata za članove Kulturnog vijeća mogu se predati najkasnije do 3. veljače 2017. godine putem pisarnice Primorsko-goranske županije osobno ili poštom preporučeno na adresu:

**PRIMORSKO-GORANSKA ŽUPANIJA**

**Upravni odjel za kulturu, sport i tehničku kulturu**

**Rijeka, Slogin kula 2**

**s naznakom:**

**„PRIJEDLOG KANDIDATA ZA ČLANOVE KULTURNOG VIJEĆA PGŽ“**

VII.

Između predloženih kandidata devet članova Kulturnog vijeća imenovat će Županijska skupština na prijedlog Župana.